Nyeste Skilderie af Kiøbenhavn, 1809-07-15
En geometrisk Beskrivelse over Stedet, kan jeg her ikke give. Af Mure fandt jeg ingensteds Spor, og næsten alt hvad jeg saae af Stene, var en halv, ikke meget stor Møllesteen, som man sagde mig for endeel Aar siden var opgravet midt paa Banken. Ved Gravning vilde man sikkert finde Grundvolde af Murene; men ret inderlig vil jeg ønske, og jeg troer enhver vil det, som har været paa Stedet, at hvad det har af Naturen, denne uveisomme Steilhed, denne Tomhed og dybe Ensomhed, denne vilde, forvokne Kratskov og dets hele betydningsfulde Udvortes, maa, som hidtil, blive skaanet ved et muligt Foretagende af den Art. Jeg tør haabe dette, da Eieren interesserer sig meget for Stedet, og besidder mere end den blotte, tomme antiquariske Nysgierrighed, der ødelægger slige Mindemærker uden mindste sand Vinding for Aanden. Foruden dette, ved sin Beliggenhed og sine Spor af fordums Vælde mærkværdige Sted, besøgte jeg endnu et andet i denne Egn, hvor ogsaa sindes seeværdige Oldtidslevninger. Paa Hvalsømagle Mark ved den østlige Ende af den lange smale Harrested=Sø har i fordums Tider ligget et fast Slot, hvis Voldsted af betydelig Størrelse, uagtet kun Grundvolden er tilbage og en Deel af samme i de seneste Aar er overpløiet, endnu er saa kiendeligt, at en Grundtegning af Mure og Volde meget let lod sig optage. Grundvoldene vise, at Bygningerne have udgjort et Slags Fiirkant, eller i det mindste 3 Længder; den ene af disse er for faa Aar siden opryddet og nedpløiet af Bonden, paa hvis Lod disse Ruiner ligge. Dette Slot har fordum ligget lige ved Søens Bredder, og saa ligge dets Levninger endnu, efterdi Søen, som her paa begge Sider er indfattet med Banker, ikke har forandret sine Grændser. Det har været omgivet med en naturlig Vold af temmelig høie Banker, der formodentlig ogsaa ved Menneskehænder have været udskaarne og befæstede. Desuden har en Grav omgivet de to Sider af Borgen, som vende mod Landet; denne Grav fandt jeg paa den ene Side tildeels indfattet med en Opmuring af svære, tilhugne Kampesteen, af hvilke dog de fleste ere bortførte. Stedet, hvor Tilgangen eller Slotsbroen har været, er kiendeligt; Bønderne vide ogsaa, hvor Veien har gaaet. Endnu rinder dybt i Dalen blandt Elle- og Tiørne krat en Bæk, som formodentlig engang har drevet den Mølle, hvis Sted endnu vises høiere oppe Man finder tydelige Spor af Kieldere, saa og to fiirkantede Fordybninger, tilforn fyldte med Vand som maaskee have været Fiskedamme eller noget lignende. Mærkelige fandt jeg ogsaa et betydeligt Antal af meget store, deels paa alle, deels paa de fleste Sider glathugne Kampestene, som ligge i nogen Afstand fra Slottets Grundvolde strøede tæt ved Søbredden. Skulde disse have udgjort Grunden af en Muur, eller et muret Bolværk, - Jkke langt Østen for Slottet ved Søens Bredder, ligger en fuldkommen regelmæssig Skandse af betydeligt Omfang, der har Skikkelse som en Hestesko med Aabningen vendt imod Landet, og hvis brede, jævnede Vold er saa vel bevaret, at den ret vel endnu kunde benyttes. Hensigten og Nytten af denne Skandse er vel ikke let at bestemme; dens Beliggenhed og Dannelse synes imidlertid tydelig at vise, at den skriver sig fra hine gamle Tider, da Harrested Sø blev beseilet. Bønderne kalde den Ridebanen, og den gamle Borg tillægge de Navnet Nygaard. Hr. Major Neergaard har over Omegnen ladet optage et Kort, deer kommet i den Kongel. antiquariske Commissions Værge. Saare meget maae vi ønske, at han fremdeles vil tage disse to mærkelige Oldtidslevninger paa hans Grund i Beskyttelse; og at vi ved hans Omsorg maatte faae en nøiagtig, speciel Grundtegning over det sidste Steds Rudera. Dette fortiene de, da de have haft det Held, at blive temmelig vel bevarede.